Хайнрих Хайне
Не зная какво означава…

Превод от немски: Стоян Бакърджиев, —

chitanka.info

Не зная какво означава,

че ме гнети тъга.

Старинна легенда смущава

неволно ума ми сега.

Прохладно е и тъмнее,

и тихо плиска Рейн.

Планинският връх светлее

в залязващия ден.

Девойка с лице непознато

висока скала краси;

облечена с дреха от злато,

и вчесва златни коси.

И златен е нейният гребен,

и песен пее тя.

Гласът й е глас вълшебен

и властна е песента.

С уста от мъките бледа

лодкарят губи покой;

нагоре гледа, не гледа

подводните рифове той.

Аз знам, че лодкарят потресен

намира тук своя край.

Това със своята песен

направи Лорелай.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.